Folketing
2008-01-18

Det er ligesom for at få afklaret, i hvilket omfang DR's byggeskandale er en del af medieforliget; det synes jeg faktisk er noget uklart. Altså, så vidt jeg ved, har Enhedslisten deltaget i flere af de møder, som vi har haft om byggerodet i Danmarks Radio, og i og med at der jo er tale om nogle gamle beslutninger under tidligere regeringer, hvor konsekvenserne så viser sig, vil jeg godt høre kulturministeren, om det egentlig er rimeligt at sige, at det at gå ind og intervenere i forhold til de gamle beslutninger er en del af medieforliget.